Document ID: 32006R1839

32006R1839
L 355/1
SLUŽBENI LIST EUROPSKE UNIJE
28.11.2006.
UREDBA VIJEĆA (EZ) br. 1839/2006
od 28. studenoga 2006.
o provedbi Sporazuma u obliku razmjene pisama između Europske zajednice i Argentinske Republike u skladu s člankom XXIV. 6. GATT-a iz 1994., o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredbom Vijeća (EEZ) br. 2658/87 (1) uspostavljena je nomenklatura roba, dalje u tekstu „kombinirana nomenklatura”, te su istom utvrđene konvencionalne carinske stope Zajedničke carinske tarife.
(2)
Odlukom 2006/930/EZ od 28. studenoga 2006. o sklapanju Sporazuma u obliku razmjene pisama između Europske zajednice i Argentinske Republike (2), Vijeće je, u ime Zajednice, odobrilo Sporazum, s ciljem završetka pregovora pokrenutih u skladu s člankom XXIV. 6. GATT-a iz 1994.
(3)
Uredbu (EEZ) br. 2658/87 treba stoga na odgovarajući način izmijeniti,
DONIJELO JE OVU UREDBU:
Članak 1.
U Uredbi (EEZ) br. 2658/87 Prilog I. izmjenjuje se carinama te se dopunjuje količinama prikazanima u Prilogu ovoj Uredbi.
Članak 2.
Prilog 7. odjeljak III. dio tri (kvote WTO-a otvaraju nadležna tijela Zajednice) u vezi s oznakom KN 0201 30 00 mijenja se kako slijedi:
(a)
opis carinske kvote EZ-a od 11 000 tona „ ‚Visokokvalitetno’ goveđe meso bez kostiju: ‚Komadi govedine posebne ili dobre kvalitete dobiveni isključivo od životinja s ispaše, starih između 22 i 24 mjeseca, koje imaju dva trajna zuba sjekutića i 460 kilograma žive vage pri klanju, nazivaju se ‚posebno pakirano goveđe meso’, čiji komadi mogu biti označeni slovima ‚sc’ (‚special cuts’ - posebni komadi)’ ” zamjenjuje se sa: „Visokokvalitetno meso od životinja vrste goveda bez kostiju, svježe ili rashlađeno”;
(b)
pod „Ostali uvjeti” umeće se tekst: „Država opskrbljivač: Argentina”.
Članak 3.
Ova Uredba stupa na snagu dan nakon dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. studenoga 2006.

Labels: 3
15
18